Comunicat de presă

13 iunie 2023

**Institutul Cultural Român a oferit șase premii în cadrul Galei UNITER 2023 de la Timișoara**

Institutul Cultural Român, partener de tradiție al Galei Premiilor UNITER, a acordat luni seară șase premii în cadrul ceremoniei găzduite de Teatrul Național „Mihai Eminescu” din Timișoara.

Astfel, ICR a oferit **Premiul pentru întreaga activitate – actriță**, care i-a revenit Idei Jarcsek-Gaza; **Premiul pentru întreaga activitate – regie**: László Bocsárdi; **Premiul pentru întreaga activitate – scenografie**: Carmencita Brojboiu; **Premiul pentru întreaga activitate critică și istorie teatrală „George Banu”**: Doru Mareș (cele patru premii au fost decise de Senatul UNITER); **Premiul pentru Critică teatrală**: Alina Epîngeac și **Premiul pentru Cel mai bun spectacol de teatru radiofonic**: *Spărgătorul de nuci şi regele şoarecilor* de Ernst Theodor Amadeus Hoffmann, dramatizarea radiofonică şi regia artistică Diana Mihailopol, Societatea Română de Radiodifuziune.

Premiul pentru întreaga activitate – scenografie i-a fost înmânat Carmencitei Brojboiu de președintele ICR, Liviu Jicman.

Lista completă a câștigătorilor UNITER 2023

**Cel mai bun spectacol**: „Seaside Stories” de Marius Chivu, Lavinica Mitu, Dan Alexe, Simona Goșu, Tudor Ganea, Nicoleta Dabija, Regia, scenariul, universul sonor Radu Afrim, scenografia Theodor Cristian Niculae, Teatrul de Stat Constanța

**Cea mai bună regie (Premiul „Lucian Pintilie”)**: Silviu Purcărete pentru regia spectacolului „Antonin Artaud. Familia Cenci”, după Shelley și Stendhal, Teatrul Naţional „Vasile Alecsandri” Iaşi

**Cea mai bună scenografie**: Oana Micu pentru scenografia spectacolului „Blasted” de Sarah Kane, regia Bobi Pricop, Teatrul „Andrei Mureșanu”, Sfântu Gheorghe

**Cel mai bun actor în rol principal**: Victor Rebengiuc pentru rolul titular din spectacolul „Tatăl” de Florian Zeller, regia Cristi Juncu, Teatrul Bulandra București

**Cea mai bună actriţă în rol principal**: Costinela Ungureanu pentru rolul Ellida Wangel din spectacolul „Femeia mării” de Henrik Ibsen, regia Andri Zholdak, Teatrul Naţional „Marin Sorescu” Craiova

**Cel mai bun actor în rol secundar**: Dan Pughineanu pentru rolul Marlene, amfitrion din spectacolul „Opera de trei parale”, regia, coregrafia, costumele Răzvan Mazilu, Teatrul Excelsior București

**Cea mai bună actriţă în rol secundar**: Cendana Trifan pentru rolul Fiica din spectacolul „Mamă” de Marta Barceló, regia Mariana Cămărășan, Teatrul Naţional „Radu Stanca“ Sibiu

**Critică teatrală**: Alina Epîngeac

**Cel mai bun spectacol de teatru radiofonic**: „Spărgătorul de nuci şi regele şoarecilor” de Ernst Theodor Amadeus Hoffmann, dramatizarea radiofonică şi regia artistică Diana Mihailopol, Societatea Română de Radiodifuziune

**Debut**: Theodor Cristian Niculae pentru scenografia spectacolului „Seaside Stories” de Marius Chivu, Lavinica Mitu, Dan Alexe, Simona Goșu, Tudor Ganea, Nicoleta Dabija, regia, scenariul, universul sonor Radu Afrim, Teatrul de Stat Constanța

**Cel mai bun text dramatic românesc montat în premieră absolută**: „Ierbar”, scenariul și regia Radu Afrim, după texte de Simona Popescu, Teatrul Naţional Târgu Mureș, Compania – „Liviu Rebreanu”

Premii speciale UNITER

**Premiul de Excelență „Ion Caramitru”** a fost acordat FESTIVALULUI INTERNAȚIONAL DE TEATRU INTERFERENȚE, organizat de Teatrul Maghiar de Stat Cluj

**Premiul special pentru contribuția remarcabilă la viața multiculturală a Timișoarei** a fost acordat următoarelor instituții: Teatrul Național „Mihai Eminescu” Timișoara (reprezentat de managerul Ada Hausvater), Teatrul Maghiar de Stat „Csiky Gergely” Timișoara (reprezentat de managerul Attila Balasz), Teatrul German de Stat (reprezentat de managerul Lucian Vărșăndan) și Teatrul pentru Copii și Tineret „Merlin” Timișoara (reprezentat de managerul Laurențiu Pleșa)

**Premiul pentru întreaga activitate - actriță** a fost acordat de Senatul UNITER actriței Ida Jarcsek-Gaza

**Premiul Președintelui UNITER Dragoș Buhagiar** i-a fost acordat Doinei Lemny, doctor în istoria artei, muzeograf-cercetător la Muzeul naţional de Artă Modernă, Centrul Pompidou Paris

**Premiul pentru întreaga activitate - regie** a fost acordat de Senatul UNITER regizorului László Bocsárdi

**PREMIUL SPECIAL pentru creativitate și rezistență în teatrul independent**: Auăleu Teatru

**Premiul pentru întreaga activitate - scenografie** a fost acordat de Senatul UNITER scenografei Carmencita Brojboiu

**Premiul pentru întreaga activitate critică și istorie teatrală „George Banu”** a fost acordat de Senatul UNITER criticului Doru Mareș

De asemenea, în cadrul Galei UNITER a fost acordat **Premiul special Televiziunii Române**, pentru parteneriatul strategic de 30 de ani. Dan Cristian Turturică, Președinte - Director General al Societății Române de Televiziune, a ridicat premiul.